Pjērs Teijārs de Šardēns

Pjērs Teijārs de Šardēns () bija franču teologs un filozofs, domātājs un rakstnieks, jezuītu priesteris, pētnieks, paleontologs un ģeologs. Šardēns bijis starptautiski atzīts zinātnieks un viens no sava laikmeta vadošiem kosmologiem un evolūcijas teorētiķiem.

Dzīve 
Ēksanprovansā, Francijā, 1899. gadā jezuīti uzņēma Šardēnu garīgajā seminārā (pirms tam viņš absolvēja ordeņa koledžu Mongre, iegūstot bakalaura grādu filozofijā un matemātikā). 1911. gadā Šardēns iesāka darbu Nacionālajā dabas vēstures muzejā, Parīzē. 1922. gadā Sorbona viņam piešķīra doktora grādu dabas zinātnēs — ģeoloģijā, botānikā un zooloģijā. Šardēns tika franču jezuītu ordeņa izraidīts uz Ķīnu, kur 1929. gadā piedalījās arheoloģiskā ekspedīcijā un pirmo Homo erectus palieku atrašanā, kas vēlāk nodēvēts par "Pekinas cilvēku".

Darbi, ietekme un kritika 
Romas Katoļu baznīca nosodīja vairākus viņa darbus un uzskatus un reizēm aizliedza viņam ceļot. Omega punkts ir jēdziens, ko ieviesa Šardēns, lai apzīmētu augstāko sarežģītības pakāpi un augstāko apziņas līmeni, uz kuru Visumam iespējams tiekties (evolucionēt). Noosfēra ir jēdziens par Zemes apziņas sfēru, ko aprakstījuši Šardēns un Vladimirs Vernadskis. Luterāņu mācītājs Juris Rubenis rakstīja, ka Šardēns "bija galvenais evolutīvā principa reabilitētājs kristīgā teoloģijā". Imunologs Pīters Medavars (Peter Medawar), 1960. gada Nobela prēmijas ieguvējs medicīnā, rakstījis plašu kritiku par Šardēna pētniecību. Francijas sabiedrība godinājusi Šardēnu, piešķirot titulu Officier de la Legion d'honneur.

Tulkoti darbi 
 "Cilvēka fenomens"
 The Future of Man (1950)
 Le Phénomène Humain (1955), rakstīts 1938—40. gadā, par evolūciju
 The Phenomenon of Man (1959), Harper Perennial 1976: .
 The Human Phenomenon (1999), Brighton: Sussex Academic, 2003:

Atsauces

Ārējās saites 

 Evolūcijas teorijas un teoloģijas sintēze Teijāra de Šardēna darbā „Cilvēka fenomens” 
 Noosfēra
 Biogrāfija 

Pijdedomā dzimušie
Jezuīti
Kosmologi
Paleontologi
Franču zinātnieki
Romas katoļu teologi
Francijas teologi
Franču valodā rakstošie